b'\n_START_ARTICLE_\nModrost starodavnega anka\n_START_SECTION_\nVsebina\n_START_PARAGRAPH_\nV romanu so opisane dogodiv\xc5\xa1\xc4\x8dine dvoj\xc4\x8dkov Kaje in Alja\xc5\xbea ter njunega prijatelja Nejca in strica Vojca. Potem ko trije prijatelji med izletom na Ro\xc5\xbenik odkrijejo nenavaden predmet, za katerega kasneje s pomo\xc4\x8djo strica Vojca izvedo, da je starodavni egip\xc4\x8danski kri\xc5\xbe oziroma Ank, se jim za\xc4\x8dnejo dogajati \xc4\x8dudne stvari. Ank jih popelje skozi razli\xc4\x8dna zgodovinska obdobja, kjer spoznajo kak\xc5\xa1no je bilo \xc5\xbeivljenje v preteklosti, medtem pa se nau\xc4\x8dijo veliko novih zgodovinskih dejstev predvsem pa se seznanijo s starodavnimi pisavami \xc5\xa1tevilnih ljudstev. Prav prepoznavanje razli\xc4\x8dnih \xc4\x8drk in s tem razre\xc5\xa1itev skrivnostnega napisa na anku pa jim daje mo\xc5\xbenost za vrnitev v vsakdanje \xc5\xbeivljenje.'